
Abaújvár Község Önkormányzata Polgármesterétől
3898 Abaújvár, Petőfi út 4. szám
/fax: (46) 388-082


F E L H Í V Á S

Abaújvár Község Önkormányzata Képviselő-testülete 7/2026. (X. 7.) önkormányzati rendeletének megalkotásával döntött a 2026. évi tanévkezdési támogatásról.

Az óvodai neveléssel, illetve a tanévkezdéssel kapcsolatos terhek enyhítése érdekében                     2026. évben tanévkezdési támogatásra jogosult az a szociálisan rászoruló gyermek vagy fiatal felnőtt, aki Abaújvár községben 2026. január 1. napjától lakóhellyel vagy tartózkodási hellyel rendelkezik, és életvitelszerűen is folyamatosan a településen él, valamint 
· Magyarország területén működő óvodai nevelésben vesz részt,
· Magyarország területén működő alapfokú nevelési-oktatási intézményben a 2026/2027. nevelési évben vagy tanévben tanulmányokat folytat,
· Magyarország területén működő középfokú nevelési-oktatási intézményben folytat tanulmányokat, vagy
· Magyarország területén működő felsőoktatási intézmény nappali tagozatán folytat tanulmányokat továbbá a kérelmező családjában az egy főre jutó havi jövedelem nem haladja meg a szociális vetítési alap összegének 400%-át (114.000.-ft.), egyedül élő kérelmező esetében pedig a szociális vetítési alap összegének 650%-át (185.250.-ft.)

A tanévkezdési támogatás összege jogosultanként 10.000 Ft.

Támogatás igénylésének menete:
· az „IGÉNYLÉS tanévkezdési támogatáshoz” nyomtatvány kitöltése,
· Mellékletek csatolása: 
· kérelmező (tanuló) lakcímét igazoló hatósági igazolvány másolata,
· a tanuló, vagy hallgató számára az oktatási igazolványokról szóló kormányrendelet szerint a közreműködő intézmény által a tárgyidőszakra kiadott, érvényesítő matricával ellátott diákigazolvány másolata, vagy a közreműködő intézmény által kiadott, a diákigazolványra való jogosultságról szóló igazolás másolata, a nappali oktatás munkarendje szerint fennálló tanulói vagy hallgatói jogviszonyról (középfokú és felsőfokú oktatási intézményben tanulmányokat folytató tanulók és hallgatók esetében),
· a kérelem benyújtásának időpontjában a kérelmezővel közös háztartásban élő                        (egy lakásban együtt lakó, ott bejelentett lakóhellyel vagy tartózkodási hellyel rendelkező), az egy főre jutó jövedelem számítása szempontjából figyelembe vehető közeli hozzátartozók jövedelmének igazolása. 
Az alapfokú nevelési-oktatási intézményben tanuló gyermek, valamint az óvodai nevelésben részt vevő gyermek esetében a tanulói, illetve óvodai jogviszony igazolása nem szükséges.

Benyújtási határidő: 
Az igénylést 2026. október 30. napjáig lehet benyújtani a Gönci Közös Önkormányzati Hivatalban, illetve a Gönci Közös Önkormányzati Hivatal Abaújvári Ügyfélszolgálatán.                         A kérelem benyújtásának határideje jogvesztő!

	Abaújvár, 2026. október 8.                                                                         


	

	
	           Kecskeméti Zsolt sk.
                 polgármester

